
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

Παρασκευή, 24 Ιουλίου 2026	

ΔΕΛΤΙΟ ΤΥΠΟΥ
Μηχανική βλάβη Τ/Χ σκάφους στη Μήλο - Σύλληψη Κυβερνήτη στο Ηράκλειο - Παροχή συνδρομής σε λουόμενη στο Ρέθυμνο - Σύλληψη ημεδαπού στη Νάξο – Διακομιδές ασθενών

Τις μεσημβρινές ώρες σήμερα, ενημερώθηκε η Λιμενική Αρχή της Μήλου για περιστατικό ακυβερνησίας ενός ταχύπλοου (Τ/Χ) σκάφους σημαίας Νήσων Μάρσαλ, λόγω μηχανικής βλάβης στη θαλάσσια περιοχή νήσων «ΑΚΡΑΔΙΕΣ» Μήλου. Στο σημείο μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και το Ε/Π-Τ/Ρ «Α-ΤΟΡΟ» Ν. Π. 13421, το οποίο εντόπισε το Τ/Χ με τους επιβαίνοντες του καλά στην υγεία τους. Στη συνέχεια, το Τ/Χ κατέπλευσε με ασφάλεια στο λιμάνι του Αδάμαντα, με τη συνδρομή του Ε/Π-Τ/Ρ. Από το Λιμεναρχείο Μήλου απαγορεύτηκε ο απόπλους του Τ/Χ, μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα, ενώ από το περιστατικό δεν παρατηρήθηκε θαλάσσια ρύπανση.

*****

	Στη σύλληψη ενός 66χρονου ημεδαπού, Κυβερνήτη επιβατηγού-αναψυχής (Ε/Π-Α/Ψ) σκάφους, προέβησαν τις πρωινές ώρες σήμερα στελέχη της Λιμενικής Αρχής του Ηρακλείου, για παράβαση διατάξεων του ν. 4926/2022 (ΦΕΚ 82 Α’) «Εκσυγχρονισμός θεσμικού πλαισίου για πλοία αναψυχής», σε συνδυασμό με το άρθρο 234 του ΚΔΝΔ (ΦΕΚ 261 Α’/1973) «Ποινικές κυρώσεις». Συγκεκριμένα, ο 66χρονος Κυβερνήτης απέπλευσε από το λιμάνι του Ηρακλείου προς εκτέλεση πλου ολικής ναύλωσης, χωρίς να έχει λάβει τη σχετική άδεια απόπλου από τη Λιμενική Αρχή. Από το Κεντρικό Λιμεναρχείο Ηρακλείου, πρόκειται να επιβληθούν οι προβλεπόμενες διοικητικές κυρώσεις. 

*****

Τις μεσημβρινές ώρες σήμερα, ενημερώθηκε η Λιμενική Αρχή του Ρεθύμνου ότι μία 51χρονη λουόμενη (υπήκοος Ουρουγουάης) βρισκόταν σε δυσχερή θέση και αδυνατούσε να εξέλθει στην ακτή, στην παραλία «ΑΛΥΚΗ» στις Σίσσες Ρεθύμνου. Άμεσα στο σημείο μετέβησαν ένα (01) Περιπολικό σκάφος Λ.Σ.-ΕΛ.ΑΚΤ. καθώς και ναυαγοσώστης με ιδιωτικό σκάφος. Η αλλοδαπή εντοπίστηκε από το σκάφος του ναυαγοσώστη και μεταφέρθηκε με ασφάλεια στον λιμάνι των Σισσών, καλά στην υγεία της.

*****

[bookmark: _GoBack]Τις μεσημβρινές ώρες σήμερα, στελέχη της Λιμενικής Αρχής της Νάξου, προέβησαν στη σύλληψη ενός 51χρονου ημεδαπού για παράβαση του άρθρου 94 παρ. 2 του ν. 5209/2025 «Μετάθεση νόμιμων πινακίδων από ένα όχημα σε άλλο». Συγκεκριμένα, σε έλεγχο που διενεργήθηκε σε τουριστικό όχημα με οδηγό τον 51χρονο, διαπιστώθηκε ότι ο αριθμός κυκλοφορίας αντιστοιχούσε σε έτερο τουριστικό λεωφορείο. Προανάκριση διενεργείται από το Λιμεναρχείο Νάξου. 

*****

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-78χρονης, από το λιμάνι του Κουφονησίου στο λιμάνι της Νάξου, με το Ε/Γ-Τ/Ρ «ΚΥΡΙΑΡΧΟΣ ΙV» Ν. Νάξου 64,
-50χρονης και 58χρονου, από το λιμάνι Αγνώντα Σκοπέλου στο λιμάνι του Βόλου, με το Τ/Ρ-Α/Ψ « ΑΓΙΟΣ ΔΜΗΤΡΙΟΣ» Τ. Σκιάθου 190Α’ 


Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
0724564
image1.png




image2.png




